इस त्यौहार से कई सारी परंपराएँ जुड़ी हुई है। ये परम्पराएँ विवाहित महिलाओं के लिए बेहद ही ख़ास हैं। इस त्यौहार को मनाने के लिए महिलाएँ बाज़ार से अपने श्रृंगार एवं पूजा के सामान की ख़रीदारी करती हैं। इस पर्व में सरगी की एक अनुठी और आवश्यक परंपरा है जिसके तहत सासू माँ अपनी बहु को सरगी भेंट करती है। इसमें बादाम फ़ेनिया, मिष्ठान के अलावा अन्य चीज़ें भी शामिल होती हैं। फ़ेनिया को महिलाएँ व्रत से पहले भी खाती हैं। महिलाएँ इस दिन सूर्योदय से पहले व्रत रखती हैं और चंद्रोदय के बाद ही वे अपना व्रत खोलती हैं। व्रत के दौरान अन्य जल कुछ भी नहीं लिया जाता है। यह व्रत काफ़ी कठिन माना जाता है। बाद में चाँद के दर्शन तथा अपने पति की दीर्घायु की कामना के लिए पूजा अर्चना बाद ही व्रत को खोला जाता है। व्रत खोलते समय महिला भोजन का पहला निवाला अपने पति के हाथों से लेती है। तब कहीं जाकर उनका यह त्यौहार पूरा होता है।